Adam Savage
Adam Vitni Sevedž (15. jul 1967.) je američki industrijski dizajner i dizajner specijalnih efekata, glumac, i televizijska ličnost, poznat kao ko-voditelj (sa Džejmijem Hajnemanom) na Razotkrivačima mitova, obrazovnoj emisiji Diskaveri kanala. Njegov rad sa specijalnim efektima se pojavljuje u velikim filmovima, uključujući i Zvezdani ratovi — epizoda II: Napad klonova. On je istaknuti član zajednice skeptika. Živi u San Francisku sa svojim sinovima blizancima i ženom, Julijom.

Rani život 
Rođen je u Njujorku, a odrastao u Slipi Holou u Vestčester okrugu. Ovde je završio srednju školu 1985. Njegov deda je bio poznati hirurg i jedan od pionira u oblasti operacije raka dojke. Njegov otac, Vitni Li Sevidž (1928-1998), je bio slikar, režiser i animator i Adam se dosta ugledao na njega, dok je njegova majka bila psihoterapeut. Njegova sestra Kejt Sevidž je takođe umetnik. Kao tinejdžer je redovno posjećivao lokalnu prodavnicu bicikli kako bi popravio ispumpane gume. Radnja mu je pokazala kako se vrše popravke. O ovome je rekao, "Shvatio sam da možete rasturiti bicikl i ponovo ga sastaviti i da to nije teško... Od tad rastavljam i sastavljam bicikle."

Sevidž je počeo da se bavi glumom kao dete, i pet godina je išao u školu glume, ali je prvenstveno radio sa specialnim efektima u mnogim filmovima, uključujući i Zvezdane ratove.

Opisujući rano napuštanje svoje glumačke karijere, Sevidž je rekao da "u vreme kada sam ja imao, pretpostavljam, devetnaest godina, počeo sam da volim da radim stvari svojim rukama - grafički dizajn, animacije u Njujorku, a onda na kraju rad u pozorištu u San Francisku. Nakon nekog vremena su se pojavili Razotkrivači mitova, savršen spoj glume i pravljenja." U novembru 2011. godine, Sevidž je primio počasni doktorat na Univerzitetu Tvente (Enshede, Holandija) zbog njegove uloge u popularizaciji nauke i tehnologije.

Karijera 

Sevidž je radio kao animator, grafički dizajner, stolar, televizijski voditelj, scenograf, dizajner igračaka i vlasnik galerije. Radio je kao na mnogim poznatim filmovi poput: Zvezdani ratovi — epizoda II: Napad klonova, Matriks riloded i Svemirski kauboji.

Glumio je ulogu inžinjera u filmu Od kad se Svet završio 2001. i ulogu vlasnika vojnog otpada koji prodaje čoveku raketni motor za kombi u filmu Darvinove nagrade. U tom filmu se takođe pojavio i njegov kolega Džejmi Hajneman. On je ima kameo nastup zajedno sa Džejmijem na Mestu zločina: Las Vegas, 1. maja 2008. godine. <div>

Sevidž je postao redovni predavač na konferenciji skeptika, mađioničara Džejms Randija. Sevidž je rekao da ga je u skepticizam uveo Majkl Šermer kada mu je pokazao časopis Skeptik. Držao je govore o skepticizmu širom Amerike, ali i u Britaniji.

Razotkrivači mitova 
Sevidž je bio uključen u Razotkrivače mitova od nastanka emisije. Njegova uloga u emisiji je da proveri da li su neki popularni mitovi tačni, kroz razna testiranje i eksperimente, napravljene u različitim razmerama. 

Sevidž je suprotnost njegovog kolege Hajnemana i to daje smešan aspekt emisiji.

Sevidž je nekoliko puta izjavio da emisija nema za cilj da testira natprirodne fenomene, jer njih ne smatraju validnim.

Lični život 
Sevidž se oženio sa svojom ženom Džulijom Vard 2002. godine, a ima dva sina iz predhodne veze. On se izjašnjava kao ateista. Zbog malformacije mora da nosi slušni aparat. Dok je bio u srednjoj školi, on i njegov otac su napravili oklop od aluminijuma. "Nosio sam ga u školu i onesvestio se od toplotnog udara na času matematike. Probudio sam se kod medicinske sestre i prva stvar koju sam rekao je bila Gde je moj oklop".

Izvori

Vanjske veze

 
 Adam Savage's "Tested" website
 Adam Savage's "Tested" Youtube Channel
 
 Tumblr
 Adam Savage's biography from the Discovery Channel
 Discovery
 
 "How simple ideas lead to scientific discoveries" (TED-Ed 2011)
 Savage Presentation at The Entertainment Gathering (December 2008)

Američki umjetnici
Američki televizijski glumci
Američki TV-voditelji
Američki ateisti